ខេត្តបុរីរម្យ

ខេត្តបុរីរម្យ (, អានថា: ប៊ុ-រី-រ៉ាំ, ខ្មែរខាងជើង (ខ្មែរសុរិន្ទ): ) គឺជាខេត្ត (ចង្វាត) មួយក្នុងចំណោមខេត្តចិតសិបប្រាំមួយរបស់ប្រទេសថៃ ស្ថិតនៅភាគឦសានប្រទេសថៃ (បានហៅថាឥសាន ឬអ៊ីសាន) ខេត្តជិតខាងគឺ (ពីខាងត្បូងតាមទ្រនិចនាឡិកា) ខេត្តស្រះកែវ ខេត្តនគររាជសីមា ខេត្តខនកែន ខេត្តមហាសារគាម និងខេត្តសុរិន្ទ នៅភាគអាគ្នេយ៍ មានព្រំប្រទល់ជាប់ខេត្តឧត្តរមានជ័យ របស់ប្រទេសកម្ពុជា ឈ្មោះខេត្តនេះមានន័យថា "ទីក្រុងនៃសុភមង្គល"

ពីមុន ខេត្តបុរីរម្យធ្លាប់ជាខេត្តខ្មែរដែលចំណុះអោយសៀមក្នុងអំឡុង សតវត្សទី 18 ដល់ សតវត្សទី 19 អតីតកាលខេត្តបុរីរម្យជាខេត្តមួយផ្សេងដាច់ចេញពី ខេត្តនាងរង

ភូមិសាស្ត្រ 
ខេត្តបុរីរម្យស្ថិតនៅចុងខាងត្បូងរបស់ខ្ពង់រាបគោរាជ ជាមួយនឹងភ្នំភ្លើងដែលផុតពូជជាច្រើននៅជុំវិញខេត្ត ដែនកំណត់ភាគខាងត្បូងរបស់ខេត្តគឺជាតំបន់ភ្នំនៅចន្លោះជួរសាន់កំពែង និងជួរភ្នំដងរែក​ ផ្ទៃដីព្រៃឈើសរុប 887 គីឡូម៉ែត្រក្រឡា (342 ម៉ែត្រការ៉េ) ឬ 8.8 ភាគរយរបស់ខេត្ត

រដ្ឋបាលខេត្ត
ខេត្តចែកចេញជា 23 ស្រុក (អាំភើ) ស្រុកត្រូវបានបែងចែកបន្ថែមទៀតជា 189 សង្កាត់ (តាំបល់) និង 2,212 ភូមិ

ប្រាសាទបុរាណ
ខេត្តបុរីរម្យមានប្រាសាទ
 ប្រាសាទភ្នំរុងដែលស្ថិតនៅក្នុង ស្រុកភ្នំរុង ខេត្តបុរីរម្យ
 ប្រាសាទគោកងាវដែលស្ថិតនៅក្នុងឃុំគោកងាវ ស្រុកភ្នំរុង ខេត្តបុរីរម្យ
 ប្រាសាទក្បាលគោ ដែលស្ថិតនៅក្នុងភូមិក្បាលគោ ឃុំរមៀត​ ខេត្តបុរីរម្យ
 ប្រាសាទក្រោម រឺ ប្រាសាទមឿងតាំ ដែលស្ថិតនៅក្នុង​ ស្រុក​ព្រះ​កូន​ជ័យ ខេត្តបុរីរម្យ

វត្ត
វត្តបានគ្រួស

ឯកសារយោង

ខេត្តនៅប្រទេសថៃ